ΓΡΑΠΤΗ ΕΡΩΤΗΣΗ E-1827/99

υποβολή: Mogens Camre (UEN) προς την Επιτροπή

(13 Οκτωβρίου 1999)

Θέμα: Διαρθρωτικές ενισχύσεις για την εμπορική προώθηση και την κατάρτιση του προσωπικού ιδιωτικών επιχειρήσεων

Σε ποιες ενέργειες προτίθεται να προβεί η Επιτροπή, προκειμένου να αποφευχθεί η στρέβλωση του ανταγωνισμού και η κατασπατάληση κοινοτικών πόρων λόγω της παροχής από την ΕΕ επιδοτήσεων για την εμπορική προώθηση, την εσωτερική κατάρτιση και μέτρα εξορθολογισμού σε ιδιωτικές επιχειρήσεις;

Ο Τύπος της Δανίας αναφέρθηκε κατά τις τελευταίες εβδομάδες σε επιδοτήσεις που παρέχει η ΕΕ, στο πλαίσιο των διαρθρωτικών ταμείων, σε ιδιωτικές επιχειρήσεις της Δανίας. Οι επιδοτήσεις αυτές προορίζονται για την κατάρτιση ιδιωτικώνπαλλήλων, τον εξορθολογισμό των επιχειρήσεων και τη διαφημιστική προώθηση.

Προκάλεσε εντύπωση το γεγονός ότι τις ενισχύσεις έλαβαν ορισμένες επιχειρήσεις με τη βοήθεια συμβούλων οι οποίοι είναι εξοικειωμένοι με τις λεκτικές διατυπώσεις και τις λέξεις κλειδιά που οδηγούν τη διοίκηση της ΕΕ στη διάθεση κονδυλίων. Τα χρήματα κατανεμήθηκαν εντελώς τυχαία μεταξύ των επιχειρήσεων με συνέπεια τη στρέβλωση του ανταγωνισμού. Προσωπικώς, έλαβα ένα δεκαεξασέλιδο διαφημιστικό έντυπο που διένειμε η Ένωση Εμπόρων Φυτικών Προϊόντων της Δανίας (Landsforening af Danske Plantehandlere) σε 1.230.000 αντίτυπα, ήτοι σε όλα σχεδόν τα σπίτια της Δανίας. Αυτά τα έντυπα που διανέμονται στα σπίτια αποτελούν μία μορφή σπατάλης πόρων, της οποίας πολλοί πολίτες επιθυμούν τον περιορισμό. Το έντυπο αυτό φέρει το λογότυπο της ΕΕ και το κείμενο Εκστρατεία χρηματοδοτούμενη με πόρους της Ευρωπαϊκής Κοινότητας.

Η διαρθρωτική ενίσχυση που αναλογεί στη Δανία είναι πολύ περιορισμένη καιπάρχουν πολύ πιο προκλητικά παραδείγματα αλόγιστης χρήσης ενισχύσεων προερχόμενων από τα διαρθρωτικά ταμεία σε χώρες που λαμβάνουν μεγάλα ποσά ενισχύσεων. Εάν η ΕΕ παρείχε χρήματα για τη βελτίωση της πρωτοβάθμιας εκπαίδευσης στη Δανία ή για την πανεπιστημιακή κατάρτιση γιατρών, τούτο θα είχε αναμφίβολα θετικό αντίκτυπο στους πολίτες της χώρας. Αντιθέτως, η ενίσχυση τυχαίων ιδιωτικών επιχειρήσεων με χρήματα που καταβάλλουν οι ευρωπαίοι φορολογούμενοι αποτελεί πρόκληση που καταδεικνύει ότι η Επιτροπή δεν τηρεί τους κανόνες της ΕΕ περί αποφυγής των στρεβλώσεων του ανταγωνισμού και ότι δεν ενδιαφέρεται για το τι επιτυγχάνεται με τα διατιθέμενα κονδύλια, αλλά έχει θέσει ως αποκλειστικό στόχο τη χρησιμοποίησή τους.

Συμπληρωματική απάντηση του κ. Barnier εξ ονόματος της Επιτροπής

(19 Απριλίου 2000)

Η παρεμπόδιση της στρέβλωσης του ανταγωνισμού, η σπατάλη και η κακή διαχείριση των κοινοτικών πόρων στα διαρθρωτικά ταμεία συνιστούν πρωταρχική ανάγκη για την Κοινότητα και ως εκ τούτου φυσικά αναλόγως και για την Επιτροπή.

Η παρεχόμενη ενίσχυση από τα διαρθρωτικά ταμεία χορηγείται σύμφωνα με την πολιτική περί ανταγωνισμού. Επί παραδείγματι είναι δυνατό να παρέχεται ενίσχυση σε επενδύσεις αλλά όχι σε ενίσχυση εργασιών,πάρχουν ειδικοί κανόνες στήριξης των μικρομεσαίων επιχειρήσεων καθώς και περιορισμοί σε επιλέξιμες περιοχές.

Περαιτέρω, τα ταμεία διαχειρίζονται με βάση το αποκεντρωτικό σύστημα σύμφωνα με εθνικούς και κοινοτικούς κανόνες δημοσιονομικής διαχείρισης και ελέγχου.

Ενόψει των δράσεων στήριξης από τα διαρθρωτικά ταμεία τα κράτη μέλη συμφώνησαν ότι η προώθηση νέων παραγωγικών επενδύσεων αποτελεί προτεραιότητα για τη δημιουργία εισοδημάτων και νέων θέσεων εργασίας σε αδύναμες περιοχές.

Τέλος, προκειμένου να μεγιστοποιήσουν τις ενέργειες των παρεμβάσεων των διαρθρωτικών ταμείων τα κράτη μέλη έχουν αποφασίσει να προβλέψουν το είδος της ενίσχυσης που μπορούν να λάβουν μεμονωμένες περιφέρειες. Οι παρούσες διατάξεις εμποδίζουν να χρησιμοποιηθεί η χρηματοδότηση του στόχου 2 (που έχει λάβει η Δανία κατά τη χρονική περίοδο 1994-1999 σε περιοχές της Βόρειας Jutland και Lolland) για τη συγχρηματοδότηση επενδύσεων σεποδομές βασικής εκπαίδευσης διότι οι περιοχές του στόχου 2 είναι σχετικά καλά εξοπλισμένες ήδη ως προς αυτή την προοπτική. Βασική εκπαιδευτικήποδομή μπορεί ως εκ τούτου να συγχρηματοδοτηθεί μόνο από τα διαρθρωτικά ταμεία στις πιο αδύναμες περιοχές της Κοινότητας (περιοχές του στόχου 1).